На основу члана 97. став 2. Закона о запосленима у аутономним покрајинама и јединицама локалне самоуправе („Службени гласник РС“, бр. 21/26, 113/17, 113/17 – др. закон, 95/18, 114/21 и 92/23) и члана 56. став 1 тачка 12) Статута Града Ниша („Службени лист Града Ниша“, бр. 88/08, 143/16 и 18/19),

 Градско веће Града Ниша, на седници од 26.08.2025. године, донело је

**О Д Л У К У**

**о избору кандидата за попуњавање радног места службеника на положају – заменика начелника Градске управе за имовину, привреду**

**и заштиту животне средине – положај у II групи**

 **I** БИРА СЕ Драган Карличић, дипломирани правник, из Ниша, за заменика начелника Градске управе за имовину, привреду и заштиту животне средине, на основу спроведеног Јавног конкурса за попуњавање положаја заменика начелника Градских управа Града Ниша, број 626-4/2025-03 од 25.04.2025. године.

 **II** Ову одлуку објавити на интернет страници Града Ниша [www.ni.rs](http://www.ni.rs) .

**О б р а з л о ж е њ е**

 Чланом 97. Закона о запосленима у аутономним покрајинама и јединицама локалне самоуправе („Службени гласник РС“, бр. 21/26, 113/17, 113/17 – др. закон, 95/18, 114/21 и 92/23) прописано је да градско веће доноси одлуку о избору кандидата у року од 15 дана од дана пријема листе кандидата.

 Конкурсна комисија за спровођење јавног конкурса за попуњавање положаја у II групи заменика начелника Градске управе за имовину, привреду и заштиту животне средине је 14. августа 2025. године доставила Листу кандидата који су испунили мерила прописана за избор у поступку попуњавања положаја у II групи заменика начелника Градске управе за имовину, привреду и заштиту животне средине.

 Конкурсна комисија је на седници одржаној 27.06.2025. године, констатовала да су на Јавни конкурс за попуњавање положаја заменика начелника Градских управа Града Ниша, број 626-4/2025-03 од 25.04.2025. године, за избор заменика начелника Градске управе за имовину, привреду и заштиту животне средине, поднете две пријаве које су благовремeне, допуштене, разумљиве и потпуне, да испуњавају услове за учешће у изборном поступку и уврстила пријаве Игора Здравковића и Драгана Карличића, на списак кандидата који ће учествовати у изборном поступку.

 На истој седници, Конкурсна комисија је утврдила мерила за вредновање посебних функционалних компетенција у конкурсном поступку, као и да кандидат који не освоји најмање 55 бодова у целом изборном поступку неће испунити мерила за избор, нити ће моћи да се уврсти на листу за избор кандидата.

 Конкурсна комисија је 24 часа пре почетка провере, утврдила задатке за проверу општих и посебних функционалних компетенција и саставила три различита задатка за проверу општих и посебних функционалних компетенција.

 Прва фаза изборног поступка - провера општих и посебних функционалних компетенција кандидата спроведена је дана 03.07.2025. године у Градској управи за органе Града, грађанска стања и људске ресурсе, у ул. Николе Пашића број 24, путем писане симулације, радом на рачунару. Кандидат Игор Здравковић није се одазвао позиву за проверу општих и посебних функционалних компетенција. У складу са чланом 30. став 6. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“,бр.107/23) Игор Здравковић је обавештен да се искључује из даљег тока изборног поступка.

 Провери општих и посебних функционалних компетенција приступио је кандидат Драган Карличић. Након израђеног задатка извршена је усмена провера разговором са комисијом, на којем је кандидат изнео предлог решења из писане симулације и одговарао на питања комисије у вези са изнетим предлогом решења.

 Друга фаза изборног поступка - провера понашајних компетенција кандидата спроведена је дана 04.07.2025. године у Градској управи за органе Града, грађанска стања и људске ресурсе, у ул. Николе Пашића број 24, путем интервјуа базираног на компетенцијама од стране дипломираног психолога.

 Трећа фаза изборног поступка - завршни разговор са кандидатом, спроведена је дана 04.07.2025. године у Градској управи за органе Града, грађанска стања и људске ресурсе, у ул. Николе Пашића број 24. Конкурсна комисија је усменим путем обавила завршни разговор са кандидатом, на којем је извршила процену мотивације за рад на радном месту и прихватање вредности јединице локалне самоуправе.

 Конкурсна комисија је, након спроведеног изборног поступка, утврдила да је кандидат Драган Карличић освојио 61 бод, да испуњава мерила за избор и да може да се уврсти на листу за избор кандидата.

 О своме раду Конкурсна комисија је доставила Записнике и Листу кандидата који су испунили мерила прописана за избор у поступку попуњавања положаја у II групи заменика начелника Градске управе за имовину, привреду и заштиту животне средине.

 На основу чл. 16. и 17. Одлуке о градским управама Града Ниша („Службени лист Града Ниша“, број 134/2024 и 47/2025) и Правилника о организацији и систематизацији радних места у Градској управи за органе Града, грађанска стања и људске ресурсе, Градској управи за локални економски развој и инвестиције, Градској управи за заједничке послове и информационо комуникационе технологије, Градској управи за финансије и локалне јавне приходе, Градској управи за планирање и изградњу, Градској управи за комуналне делатности, послове инспекције и комуналне милиције, Градској управи за социјалну и породичну заштиту, образовање, културу и спорт, Градској управи за имовину, привреду и заштиту животне средине, Правобранилаштву Града Ниша, Канцеларији локалног омбудсмана Града Ниша и Служби за интерну ревизију органа и служби Града Ниша („Службени лист Града Ниша“, број 5/2025, 8/2025 – исправка и 13/2025), Драган Карличић испуњава услове у погледу радног искуства и има положен државни стручни испит.

 Полазећи од напред наведеног, а у складу са Законом, Градско веће доноси Одлуку о избору Драгана Карличића за заменика начелника Градске управе за имовину, привреду и заштиту животне средине.

Одлуку доставити: Драгану Карличићу, Градској управи за органе Града, грађанска стања и људске ресурсе, Градској управи за финансије и локалне јавне приходе и архиви Градског већа Града Ниша.

Број: 1180-1/2025-03

У Нишу, 26.08.2025. године

**ГРАДСКО ВЕЋЕ ГРАДА НИША**

**ПРЕДСЕДНИК**

**Драгослав Павловић**